স্টাফ রিপোর্টার, নওগাঁঃ“মুক্ত সমাজের জন্য উওম আইন, টেকসই উন্নয়নে তথ্য অভিগমন” এই প্রতিপাদ্য নিয়ে নওগাঁয় আন্তর্জাতিক তথ্য অধিকার দিবস পালিত হয়েছে। দিবসটি পালন উপলক্ষে র‌্যালী ও আলোচনা সভার আয়োজন করা হয়। এতে প্রধান অতিথি ছিলেন জেলা প্রশাসক মিজানুর রহমান। জেলা প্রশাসনের আয়োজনে গতকাল শুক্রবার সকালে জিলা স্কুল থেকে র‌্যালী বের করে শহরের প্রধান সড়ক প্রদক্ষিন শেষে কেডি স্কুলে গিয়ে শেষ হয়। পরে কেডি স্কুল মিলনায়তনে আলোচনা সভা অনুষ্ঠিত হয়। অতিরিক্ত জেলা প্রশাসক (শিক্ষা ও আইসিটি) কামরুজ্জামানের সভাপতিত্বে অনুষ্ঠিত আলোচনা সভায় অন্যান্যের মধ্যে পুলিশ সুপার ইকবাল হোসন, অতিরিক্ত জেলা প্রশাসক মাহবুবুর রহমান, অতিরিক্ত জেলা ম্যাজিষ্ট্রেট গোলাম শাহ নেওয়াজ, সামজসেবার উপ-পরিচালক নূর মোহাম্মাদ, মহিলা বিষয়ক কর্মকর্তা নিশরাত জাহান, যুব উন্নয়নের উপ-পরিচালক আব্দুল মান্নান বক্তব্য রাখেন। বক্তারা আন্তর্জাতিক তথ্য অধিকার দিবসের উপর আলোচনা করেন।